Германия отпътува за Европейското първенство през 2016 отново с него в състава си. В първите две срещи от груповата фаза срещу Украйна и Полша играе като краен десен защитник без да бъде сменян. В третата среща срещу Северна Ирландия не намира място в титулярния състав за сметка на Йозуа Кимих, но към края на мача влиза като смяна на Жером Боатенг, като тази смяна се повтаря и в осминафинала срещу Словакия. Следват две участвия с пълно игрово време в четвъртфинала срещу Италия и полуфинала срещу домакина Франция.